ᱦᱩᱵᱽᱞᱤ-ᱫᱷᱟᱨᱣᱟᱲ

ᱦᱩᱵᱽᱞᱤ ᱟᱨ ᱫᱷᱟᱨᱣᱟᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱡᱟᱣᱟ ᱥᱚᱦᱚᱨ ᱠᱟᱱᱟ ᱾ ᱦᱩᱵᱽᱞᱤ-ᱫᱷᱟᱨᱣᱟᱲ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ ᱾ ᱦᱩᱵᱽᱞᱤ-ᱫᱷᱟᱨᱣᱟᱲ ᱫᱚ ᱯᱚᱱᱚᱛ ᱨᱮ ᱨᱟᱡᱽᱜᱟᱲ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱠᱟᱱᱟ ᱾ ᱱᱤᱛᱚᱜ ᱱᱚᱣᱟ ᱫᱷᱟᱨᱣᱟᱲ ᱫᱚ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱦᱩᱵᱽᱞᱤ ᱥᱚᱦᱚᱨ, ᱫᱷᱟᱨᱣᱟᱲ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ (᱑᱒ ᱢᱤᱞ) ᱮᱛᱚᱢ-ᱥᱟᱢᱟᱝ ᱨᱮ ᱢᱮᱱᱟᱜᱼᱟ,  ᱠᱚᱧᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱟᱹᱱᱤᱡ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱾ ᱥᱚᱦᱚᱨ ᱨᱮᱫᱚ ᱢᱤᱫᱴᱟᱹᱝ ᱜᱮ ᱱᱚᱜᱚᱨ ᱱᱤᱜᱟᱢ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱦᱩᱵᱽᱞᱤ-ᱫᱷᱟᱨᱣᱟᱲ ᱱᱚᱜᱚᱨ ᱱᱤᱜᱟᱢ ᱢᱮᱱᱟ ᱾

ᱦᱩᱵᱽᱞᱤ-ᱫᱷᱟᱨᱣᱟᱲ ᱫᱚ ᱯᱚᱱᱚᱛ ᱥᱟᱞᱟᱜ ᱛᱮ ᱡᱟᱹᱛᱤ ᱞᱟᱹᱜᱤᱫ ᱛᱮ ᱵᱟᱹᱱᱤᱡ ᱟᱨ ᱠᱟᱞᱪᱟᱨᱟᱞ ᱵᱟᱱᱟᱨ ᱜᱮ ᱮᱱᱮᱢ ᱢᱮᱱᱟᱜᱼᱟ ᱾ ᱦᱩᱵᱽᱞᱤ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱡᱤᱞᱤᱧ ᱟᱠᱷᱲᱟ ᱠᱟᱱᱟ ᱟᱨ ᱫᱷᱟᱨᱣᱟᱲ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱥᱮᱪᱮᱫ ᱛᱟᱞᱢᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱡᱟᱣᱟ ᱥᱚᱦᱚᱨ ᱫᱚ ᱨᱮᱞ ᱟᱨ ᱥᱚᱲᱚᱠ ᱵᱟᱱᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱠᱚᱨᱱᱟᱴᱚᱠ ᱨᱮ ᱟᱡᱟᱜ ᱢᱤᱫᱴᱟᱹᱝ ᱵᱤ.ᱟᱨ.ᱴᱤ.ᱮᱥ. (ᱵᱟᱥ ᱨᱮᱯᱤᱰ ᱴᱨᱟᱝᱡᱤᱴ ᱥᱤᱥᱴᱚᱢ) ᱢᱮᱱᱟᱜᱼᱟ ᱾ ᱦᱩᱵᱽᱞᱤ ᱫᱷᱟᱨᱣᱟᱲ ᱵᱤ.ᱟᱨ.ᱴᱤ.ᱮᱥ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱥᱚᱦᱚᱨ ᱨᱮᱱᱟᱜ ᱥᱚᱲᱚᱠ ᱥᱟᱶᱛᱮ ᱢᱤᱫᱴᱟᱹᱝ ᱮᱴᱟᱜ ᱠᱚᱨᱤᱰᱚᱨ ᱥᱟᱞᱟᱜ ᱡᱟᱣᱟ ᱥᱚᱦᱚᱨᱮ ᱥᱮᱵᱟᱭᱟ ᱾ ᱦᱩᱵᱽᱞᱤ ᱟᱨ ᱫᱷᱟᱨᱣᱟᱲ ᱵᱟᱱᱟᱨ ᱨᱮ ᱟᱹᱰᱤ ᱜᱟᱱ ᱠᱟᱹᱨᱠᱷᱟᱱᱟ ᱟᱨ ᱟᱹᱰᱤ ᱜᱟᱱ ᱥᱮᱵᱟᱭ ᱥᱟᱶᱛᱮ ᱠᱟᱹᱨᱜᱟᱲ ᱥᱟᱢᱯᱟᱫᱟ ᱟᱨ ᱠᱟᱹᱨᱜᱟᱲ ᱠᱚᱢᱯᱟᱹᱱᱤ ᱢᱮᱱᱟᱜ ᱠᱚᱣᱟ ᱾ ᱦᱩᱵᱽᱞᱤ ᱟᱨ ᱫᱷᱟᱨᱣᱟᱲ ᱛᱟᱞᱟ ᱨᱮ ᱯᱮᱭᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ, ᱱᱚᱣᱟ ᱩᱱᱠᱚᱞ, ᱚᱢᱚᱨᱜᱚᱞ, ᱱᱚᱵᱷᱚᱞᱩᱨ ᱢᱮᱱᱟᱜᱼᱟ ᱾ ᱨᱮᱞ ᱞᱟᱫᱚ ᱱᱨᱩᱯᱛᱩᱝᱜᱟ ᱵᱳᱨᱳ ᱨᱮᱱᱟᱜ ᱞᱟᱛᱟᱨ ᱵᱳᱨᱳ ᱞᱮᱠᱟᱛᱮ ᱜᱟᱨᱢᱮᱸᱴ ᱠᱟᱹᱨᱜᱟᱲ ᱥᱩᱨ ᱥᱮᱫ ᱛᱮ ᱥᱮᱱᱚᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱟᱣᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱙᱔᱓,᱗᱘᱘ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱥᱚᱦᱨᱤ ᱠᱟᱱᱟ ᱾ ᱦᱩᱵᱽᱞᱤ-ᱫᱷᱟᱨᱣᱟᱲ ᱨᱤᱱ ᱦᱚᱲ ᱮᱞ ᱑᱙᱘᱑ ᱟᱨ ᱑᱙᱙᱑ ᱛᱟᱞᱟ ᱨᱮ ᱒᱒.᱙᱙% ᱵᱟᱲᱦᱟᱣ ᱮᱱᱟ, ᱡᱟᱦᱟᱸ ᱫᱚ ᱕᱒᱗,᱑᱐᱘ ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱖᱔᱘,᱒᱙᱘ ᱦᱚᱲ ᱠᱚ ᱦᱩᱭ ᱮᱱᱟ, ᱟᱨ ᱑᱙᱙᱑ ᱟᱨ ᱒᱐᱐᱑ ᱛᱟᱞᱟ ᱨᱮ ᱒᱑.᱒% ᱵᱟᱲᱦᱟᱣ ᱮᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱫᱚ ᱒᱑᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱒ ᱜᱟᱺᱴ ᱢᱤᱞ) ᱨᱮ ᱯᱟᱥᱱᱟᱣ ᱟᱠᱟᱱᱟ ᱾

ᱫᱷᱚᱨᱚᱢ

ᱯᱟᱹᱨᱥᱤ ᱠᱚ
ᱠᱚᱱᱱᱚᱲ ᱫᱚ ᱱᱚᱣᱟ ᱥᱚᱦᱚᱨ ᱨᱮ ᱨᱚᱲᱮᱫ ᱞᱚᱠᱟᱞ ᱯᱟᱹᱨᱥᱤ ᱠᱟᱱᱟ ᱾ ᱥᱚᱦᱚᱨ ᱨᱮ ᱤᱝᱞᱤᱥ ᱦᱚᱸᱠᱚ ᱨᱚᱲᱟ ᱾

ᱪᱟᱪᱞᱟᱣ
ᱦᱩᱵᱽᱞᱤ-ᱫᱷᱟᱨᱣᱟᱲ ᱱᱚᱜᱚᱨ ᱱᱤᱜᱟᱢ
ᱦᱩᱵᱽᱞᱤ-ᱫᱷᱟᱨᱣᱟᱲ ᱱᱚᱜᱚᱨ ᱱᱤᱜᱟᱢ ᱫᱚ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱦᱩᱵᱽᱞᱤ ᱟᱨ ᱫᱷᱟᱨᱣᱟᱲ ᱫᱚ ᱡᱟᱣᱟ ᱥᱚᱦᱚᱨ ᱞᱟᱹᱜᱤᱫ ᱛᱮ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱫᱚ ᱛᱷᱟᱯᱚᱱ ᱟᱠᱟᱱᱟ ᱑᱙᱖᱒ ᱥᱟᱞ ᱨᱮ ᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟᱜ ᱵᱟᱨᱭᱟ ᱥᱚᱦᱚᱨ ᱢᱮᱥᱟ ᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱤᱜᱟᱢ ᱦᱚᱛᱮᱛᱮ ᱯᱟᱥᱱᱟᱣ ᱴᱚᱴᱷᱟ ᱫᱚ ᱑᱘᱑.᱒᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱐.᱑᱔ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱔᱕ ᱜᱚᱴᱟᱝ ᱠᱷᱟᱡᱽᱱᱟ ᱟᱹᱛᱩ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱟᱣᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱙᱔᱓,᱗᱘᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱔᱗᱔,᱕᱑᱘ ᱠᱚᱲᱟ ᱟᱨ ᱔᱖᱙,᱒᱗᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱩᱴ ᱥᱤᱠᱷᱱᱟᱹᱛ ᱫᱚ ᱗᱒᱗,᱑᱐᱓ ᱜᱚᱴᱟᱝ ᱦᱚᱲ ᱥᱤᱠᱷᱱᱟᱹᱛ ᱠᱚ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱓᱘᱒,᱙᱑᱓ ᱜᱚᱴᱟᱝ ᱠᱚᱲᱟ ᱟᱨ ᱓᱔᱔,᱑᱙᱐ ᱜᱚᱴᱟᱝ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱦᱩᱵᱽᱞᱤ ᱟᱨ ᱫᱷᱟᱨᱣᱟᱲ ᱥᱚᱦᱚᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱖.᱗᱙% ᱢᱮᱱᱟᱜᱼᱟ ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱤᱠᱷᱱᱟᱹᱛ ᱫᱚ ᱙᱑.᱑᱒% ᱟᱨ ᱛᱤᱨᱞᱟᱹ ᱭᱟᱜ ᱥᱤᱠᱷᱱᱟᱹᱛ ᱫᱚ ᱘᱒.᱔᱔% ᱛᱟᱦᱮᱸ ᱠᱟᱱᱟ ᱾ ᱦᱩᱵᱽᱞᱤ-ᱫᱷᱟᱨᱣᱟᱲ ᱨᱤᱱ ᱦᱚᱲ ᱮᱞ ᱫᱚ ᱑᱙᱘᱑ ᱟᱨ ᱑᱙᱙᱑ ᱥᱟᱞ ᱛᱟᱞᱟ ᱨᱮ ᱒᱒.᱙᱙%, ᱕᱒᱗,᱑᱐᱘ ᱠᱷᱚᱱ ᱖᱔᱘,᱒᱙᱘, ᱟᱨ ᱑᱙᱙᱑ ᱟᱨ ᱒᱐᱐᱑ ᱥᱟᱞ ᱛᱟᱞᱟ ᱨᱮ ᱒᱑.᱒᱗% ᱵᱟᱲᱦᱟᱣ ᱮᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱫᱚ ᱑᱙᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱔ ᱜᱟᱺᱴ ᱢᱤᱞ) ᱨᱮ ᱯᱟᱥᱱᱟᱣ ᱟᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ

ᱦᱮᱡ ᱥᱮᱱ
ᱩᱰᱟᱹᱱ
ᱦᱩᱵᱽᱞᱤ ᱩᱰᱟᱹᱱ ᱰᱟᱹᱦᱤ (ᱟᱭᱤ.ᱮ.ᱴᱤ.ᱮ. :ᱮᱪᱵᱤᱮᱠᱥ, ᱟᱭᱤᱥᱤᱮᱳ : ᱵᱷᱤᱳᱮᱪᱵᱤ) ᱫᱚ ᱢᱤᱫ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮ ᱦᱩᱵᱽᱞᱤ-ᱫᱷᱟᱨᱣᱟᱲ ᱟᱨ ᱠᱚᱧᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱡᱟᱣᱟ ᱥᱚᱦᱚᱨ ᱨᱮ ᱥᱮᱵᱟᱭᱟ ᱾ ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱘ ᱠᱤᱞᱚᱢᱤᱴᱚᱨ ᱟᱨ ᱫᱷᱟᱨᱣᱟᱲ ᱠᱷᱚᱱ ᱫᱚ ᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱜᱚᱠᱩᱞ ᱨᱚᱰ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱟᱨ ᱥᱤᱧᱚᱛ ᱨᱮᱱᱟᱜ ᱔᱕ ᱟᱱᱟᱜ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱢᱟᱨᱪ ᱒᱐᱒᱐ ᱨᱮ, ᱦᱩᱵᱽᱞᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱤᱧᱚᱛ ᱥᱚᱨᱠᱟᱨᱟᱜ ᱴᱚᱴᱷᱟᱠᱤᱭᱟᱹ ᱡᱚᱯᱚᱲᱟᱣ ᱭᱚᱡᱽᱱᱟ ᱵᱷᱤᱛᱤᱨ ᱟᱹᱰᱤ ᱱᱟᱯᱟᱭ ᱩᱰᱟᱹᱱ ᱰᱟᱹᱦᱤ ᱥᱤᱨᱯᱷᱟ ᱧᱟᱢ ᱠᱮᱜᱼᱟ ᱾ ᱦᱩᱵᱽᱞᱤ ᱩᱰᱟᱹᱱ ᱰᱟᱹᱦᱤ ᱫᱚ ᱯᱩᱨᱟᱹ ᱥᱤᱧᱚᱛ ᱨᱮ ᱑᱐ ᱜᱚᱴᱟᱝ ᱰᱮᱥᱴᱤᱱᱮᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱡᱮᱡᱟᱹᱛᱤᱭᱟᱹᱨᱤ ᱥᱚᱢᱟᱱ ᱵᱮᱱᱟᱣ ᱨᱮᱱᱟᱜ ᱪᱮᱥᱴᱟ ᱦᱩᱭᱩᱜ ᱠᱟᱱᱟ ᱾

ᱨᱮᱞ
ᱥᱚᱦᱚᱨ ᱨᱮ ᱱᱤᱛᱚᱜ ᱯᱩᱱᱭᱟᱹ ᱥᱴᱮᱥᱚᱱ ᱟᱨ ᱢᱤᱫᱴᱟᱹᱝ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱦᱩᱵᱽᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱖᱑᱔᱖᱐ ᱜᱟᱺᱴ ᱯᱷᱩᱴ ᱨᱮ ᱵᱮᱱᱟᱣ ᱴᱚᱴᱷᱟ ᱥᱟᱶ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱮᱴᱟᱜ ᱥᱴᱮᱥᱚᱱ ᱫᱚ ᱦᱩᱵᱽᱞᱤ ᱮᱛᱚᱢ, ᱦᱩᱵᱽᱞᱤ ᱥᱟᱢᱟᱝ, ᱩᱱᱠᱚᱞ ᱟᱨ ᱚᱢᱚᱨᱜᱚᱞ ᱢᱮᱱᱟᱜᱼᱟ ᱾ ᱦᱩᱵᱽᱞᱤ ᱫᱚ ᱮᱛᱚᱢ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱱᱤᱛᱚᱜ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱠᱷᱚᱱ ᱢᱤᱫ ᱴᱚᱴᱷᱟ ᱞᱮᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ᱱᱚᱣᱟ ᱫᱚ ᱦᱩᱵᱽᱞᱤ ᱰᱤᱵᱤᱡᱚᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱦᱩᱵᱽᱞᱤ ᱰᱤᱵᱤᱡᱚᱱ ᱫᱚ ᱥᱤᱧᱚᱛ ᱨᱮ ᱟᱹᱰᱤ ᱰᱷᱮᱨ ᱠᱷᱟᱡᱽᱱᱟ ᱮᱢᱚᱜᱟᱜ ᱰᱤᱵᱤᱡᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱩᱵᱽᱞᱤ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱱᱮᱴᱣᱟᱨᱠ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱦᱩᱵᱽᱞᱤ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ, ᱢᱩᱢᱵᱟᱭ, ᱱᱟᱶᱟ ᱫᱤᱞᱞᱤ, ᱵᱟᱨᱟᱬᱚᱥᱤ, ᱦᱟᱭᱫᱽᱨᱟᱵᱟᱫᱽ, ᱛᱤᱨᱩᱯᱟᱛᱤ, ᱵᱤᱡᱚᱭᱣᱟᱰᱟ, ᱠᱚᱞᱠᱟᱛᱟ, ᱪᱮᱱᱱᱟᱭ ᱟᱨ ᱨᱟᱢᱮᱥᱣᱚᱨᱚᱢ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣᱟᱜ ᱴᱨᱮᱱ ᱢᱮᱱᱟᱜᱼᱟ ᱾ ᱱᱚᱵᱷᱮᱢᱵᱚᱨ ᱒᱐᱑᱙ ᱥᱟᱞ ᱨᱮ, ᱨᱮᱞᱣᱮ ᱦᱚᱛᱮᱛᱮ ᱙᱐ ᱠᱚᱨᱚᱲ ᱛᱮ ᱢᱤᱫ ᱯᱞᱮᱴᱯᱷᱚᱨᱢ ᱯᱟᱥᱱᱟᱣ ᱨᱮᱱᱟᱜ ᱠᱟᱹᱢᱤ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱨᱮᱞᱣᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱱᱟᱣᱟ ᱯᱞᱮᱴᱯᱷᱚᱨᱢ ᱨᱮᱱᱟᱜ ᱡᱤᱞᱤᱧ ᱫᱚ ᱑,᱔᱐᱐ ᱢᱤᱴᱚᱨ ᱵᱮᱱᱟᱣ ᱫᱚᱦᱚ ᱟᱠᱟᱱᱟ ᱾ ᱱᱚᱣᱟ ᱫᱚ ᱫᱷᱟᱹᱨᱛᱤ ᱨᱮ ᱡᱚᱛᱚ ᱠᱷᱚᱱ ᱡᱤᱞᱤᱧ ᱦᱩᱭᱩᱜᱼᱟ ᱾

ᱥᱮᱪᱮᱫ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ